stanford-oval/wikipedia huggingface dataset:
Hyperosidi
Aiheesta muualla

Käyttöturvallisuustiedote: Hyperosidi (Arkistoitu – Internet Archive)
PubChem: Hyperoside (englanniksi)
Human Metabolome Database (HMDB): Quercetin 3-galactoside (englanniksi)
Food Component Database (FooDB): Hyperin (englanniksi)
Kyoto Encyclopedia of Genes and Genomes (KEGG): Hyperin (englanniksi)
Dr. Duke's Phytochemical and Ethnobotanical Databases: Hyperoside (englanniksi)
Tero Kling

Tero Kling on suomalainen rockrumpali. Hänen yhtyeitään ovat olleet mm. Kauko Röyhkä, Jimi Tenor and His Shamans, Himo sekä Pelle Miljoonan yhtye. Rumpujen ohella Kling soittaa huilua. Nykyään hän toimii pianonvirittäjänä. Kling on naimisissa näyttelijä Kristiina Haltun kanssa.
Yleisluistelun Euroopan-mestaruuskilpailut 1926

Euroopan luistelumestaruudesta kilpailtiin Ranskan Chamonix’n Stade de Mont Blancilla 23.-24. tammikuuta 1926. Vain miehet kilpailivat. Osanottajia oli 11 seitsemästä maasta. Mukana ei ollut yhtään luistelijaa Norjasta, joka oli aikakauden vahvin pikaluistelumaa.
Miesten yleismestaruus

| Sija | Kilpailija | Maa | 500 m | # | 5 000 m | # | 1 500 m | # | 10 000 m | # | Pisteet |
| --- | --- | --- | --- | --- | --- | --- | --- | --- | --- | --- | --- |
| 1 | Julius Skutnabb |  Suomi | 44,8 | 1 | 8.44,0 | 1 | 2.26,8 | 1 | 18.50,8 | 2 |   379.330 |
| 2 | Otto Polacsek |  Itävalta | 48,8 | 4 | 8.44,6 | 2 | 2.33,2 | 3 | 18.48,6 | 1 | 367.550 |
| 3 | Uuno Pietilä |  Suomi | 46,0 | 2 | 9.07,4 | 5 | 2.31,8 | 2 | 19.24,84 | 4 | 366.790 |
| 4 | Fritz Jungblut |  Itävalta | 49,8 | 5 | 9.02,8 | 3 | 2.39,2 | 53 | 19.08,4 | 3 |   357.530 |
| 5 | Alberts Rumba |  Latvia | 51,6 | 7 | 9.04,8 | 4 | 2.35,0 | 4 | 19.51,8 | 5 | 353.200 |
| 6 | Lex Haag |  Alankomaat | 50,0 | 6 | 9.45,4 | 7 | 2.48,4 | 7 | 21.48,0 | 6 |   334.620 |
| 7 | Roger Bureau |  Belgia | 52,4 | 8 | 9.55,0 | 8 | 2.52,4 | 8 | 21.49,4 | 7 | 327.270 |
| 8 | Gaston Van Hazebroeck |  Belgia | 53,2 | 9 | 10.20,8 | 9 | 2.56,8 | 9 | 22.44,2 | 8 |   319.290 |
| 9 | André Gegout |  Ranska | 54,8 | 10 | 10.51,8 | 10 | 3.00,0 | 10 | 23.16,2 | 9 |   309.280 |
| 10 | Albert Hassler |  Ranska | 48,6 | 3 | 9.39,4 | 6 | 2.41,8 | 6 |  |  |   261.640 |
| 11 | Josef Myslbeck |  Tšekkoslovakia | 59,0 | 11 | 11.24,2 | 11 | 3.16,0 | 11 |  |  |   217.690 |
Ennen kuin ne häviävät

| Ennen kuin ne häviävät> Last Chance to See |
| --- | --- |
Tyyli:  Luontodokumentti
Kestoaika:  60 minuuttia
Alkuperämaa:   Yhdistynyt kuningaskunta
Verkko:  BBC Two
Esitetty:  6. syyskuuta – 18. lokakuuta 2009
Jaksoja:  6
Aiheesta muualla
IMDb 
Ennen kuin ne häviävät (engl. Last Chance to See) on luontodokumenttisarja, joka sai ensiesityksensä BBC Two -kanavalla syys-lokakuussa 2009. Sarja on jatkoa Douglas Adamsin ja Mark Carwardinen samannimiselle radio-ohjelmasarjalle, jonka BBC Radio 4 esitti vuonna 1990. Televisiosarjassa Carwardine etsii yhdessä Stephen Fryn kanssa uhanalaisia eläinlajeja – samoja lajeja, joita Adams ja Carwardine olivat jäljittäneet radiosarjassaan – selvittääkseen, mikä niiden tilanne on kaksi vuosikymmentä myöhemmin.
Suomessa sarjan on esittänyt Yle TV1 syksyllä 2010.
Jaksot

Kussakin jaksossa pyrittiin löytämään yksi Carwardinen ja Adamsin 20 vuotta aiemmin jäljittämä laji ja selvittämään sen nykytilanne. Samalla tutustuttiin muihin samalla alueella eläviin lajeihin ja niiden elinympäristön muuttumiseen.
Jaksot > 1. Kynnetönmanaatti

Sarjan avausjaksossa Fry ja Carwardine matkustavat Manausiin etsimään Amazonilla elävää kynnetönmanaattia. Salametsästys on harventanut suuren vesinisäkkään kannan muutamaan tuhanteen yksilöön. Rio Negrolla juontajakaksikko kohtaa myös uhanalaisia inioita. Syvällä viidakossa villejä manaatteja etsitään yhdessä tiedemies Marc van Roosmalenin kanssa, tuloksetta.
Carwardine vie Fryn Amazon-tutkimuslaitokseen, jossa kasvatetaan myös manaatteja. Laitoksessa hoidettavana ollut manaatinpoikanen aiotaan vapauttaa, ja Carwardine ja Fry päättävät lähteä mukaan. Hieman ennen lähtöä suunnitelmiin tulee muutos, kun Fry kompastuu ja hänen kätensä murtuu pahoin. Fry lennätetään Miamiin hoidettavaksi, ja Carwardine lähtee kuvausryhmän kanssa seuraamaan manaatin vapauttamista. Manaatti vapautetaan ensin tarkoituksella jokikylän yhteyteen rakennettuun aitaukseen. Tutkijoiden toiveena on, että kyläläiset kiintyvät eläimeen, mikä edesauttaisi lajin suojelutyötä ja säilymistä.
Jaksot > 2. Zairenleveähuulisarvikuono

Toisen jakson pääosassa on äärimmäisen uhanalainen zairenleveähuulisarvikuono, jonka ainut tunnettu populaatio elää Garamba-luonnonpuistossa, Kongon demokraattisessa tasavallassa. Carwardinen haaveena on päästä takaisin puistoon, jossa hän onnistui valokuvaamaan eläimiä 20 vuotta aiemmin. Eläimistä ei kuitenkaan ole tehty havaintoja sitten vuoden 2006, ja koska itäisessä Kongossa käynnissä oleva sissisota ei osoita hellittämisen merkkejä, Carwardine päättää hylätä suunnitelman kuvausretkestä liian vaarallisena. Pohjois-Keniassa Fry ja Carwardine seuraavat, kuinka zairenleveähuulisarvikuonojen pelastukseksi suunniteltu siirto- ja aitausoperaatio joudutaan sekin hylkäämään. He pääsevät kuitenkin näkemään lähietäisyydeltä zairenleveähuulisarvikuonon lähisukulaisen, etelänleveähuulisarvikuonon.
Huomio kääntyy tämän jälkeen kädellisiin. Fry ja Carwardine käyvät simpanssien hoivapaikassa sekä Ugandalaisessa aarniometsässä, jossa seurataan vuorigorillojen elämää. Kongon rajalla Carwadine toteaa ilokseen, että norsujen suojelutoimet kansallispuistossa ovat tehonneet: kanta on kasvanut muutamasta yksilöstä yli tuhanteen. Palattuaan Keniaan Carwardine ja Fry seuraavat, kuinka suippohuulisarvikuonoja pyydystetään nukutusnuolilla siirrettäväksi aidatulle suojelualueelle.
Jaksot > 3. Ai-ai

Kolmannen jakson tapahtumapaikkana on Madagaskar, jossa Carwardine ja Adams aikoinaan keksivät tehdä sarjan uhanalaisista lajeista. Tuolloin he näkivät ai-ain Nosy Mangabessa aivan leirinsä lähistöllä, joten Carwardine tuo Fryn aluksi samaan paikkaan. Eläintä ei kuitenkaan löydy, joten pari lähtee kiertämään Madagaskaria ja tutustumaan sen muihun ainutlaatuisiin eläimiin. Berentyn luonnonpuistossa he näkevät rusko- ja kissamakeja, ja lisäksi aivan vastikään löydetyn hiiren kokoisen makin.
Carwardine on järkyttynyt Madagaskarin sademetsien hävityksestä: köyhät ihmiset kaatavat metsää poltto- ja rakennuspuiksi, ja vain mihinkään kelpaamattomat apinanleipäpuut jätetään jäljelle. Myös ryöstöviljely ja monokulttuuri köyhdyttävät metsää. Ympäristönsuojelijat yrittävät pelastaa jäljellä olevat metsäkaistaleet ja niissä asuvat eläinlajit rakentamalla metsät yhdistäviä ekologisia käytäviä ja kannustamalla paikallisväestöä metsän suojeluun.
Carwardine ja Fry seuraavat perinteistä parannusrituaalia. Ai-ai on myös paikallisen uskomuksen uhri: mikäli kyläläinen näkee ai-ain, jota pidetään kuoleman symbolina, se tapetaan kylän suojelemiseksi. Antananarivon eläintarhassa juontajat pääsevät näkemään ai-ain, ja lumoutuvat sen karusta ulkonäöstä huolimatta. Lopulta he pääsevät näkemään myös luonnonvaraisen ai-ain Mananara Nordin kansallispuistossa.
Jaksot > 4. Komodonvaraani

Fry ja Carwardine matkustavat Malajien saaristoon etsimään harvinaisia kotoperäisiä lajeja. Snake Islandilla he näkevät myrkyllisen merikäärmeen, ja Fryta kaduttaa, että on pukenut jalkaansa avokärkisandaalit. Palau Selinganilla tehdään merikilpikonnien suojelua Fry ja Carwardine ovat mukana keräämässä maihin munimaan tulleen liemikilpikonnan munia, ja myöhemmin vapauttamassa vastakuoriutuneita poikasia mereen  Etelämpänä pari sukeltelee Indonesian koralliriutoilla ja näkee aikuisia kilpikonnia sekä merihevosia Mabul Islandilla he löytävät kaupasta haineviä ja leukaluita, kuivattuja merihevosia ja merimakkaroita. Carwardinen mukaan aasialaisessa kulttuurissa tuotteilla on kysyntää, sillä niitä käytetään ruuan lisäksi perinteisessä kiinalaisessa lääkinnässä, ja sen seuraksena lajit ovat menossa sukupuuttoon.
Labuk Bayssä nähdään mangroveja ja nenäapinoita, joiden turvapaikkaa ympäröivät palmuöljyplantaasit. Fryn mielestä nenäapinoiden ääntely kuulostaa herrasmiesklubilta. Lopulta Fry ja Carwardine saapuvat Rinca-saarelle, jolla asuu komodonvaraaneja. Maailman suurin lisko on vaarallinen eläin: juontajat kohtaavat puistonvartijoita ja kyläläisiä joita eläin on purrut. Lisko on myös edellisvuonna tappanut lapsen. Liskot kuuluvat kuitenkin saarelaisten ympäristöön, ja niiden synnyttämä turismi tuo lisää tuloja. Fry ja Carwardine ovat mukana, kun paikallinen tutkija asentaa varaanille lähettimen. Suojelutöiden, paikallisväestön myönteisen suhtautumisen ja komodonvaraaninaaraiden partenogeneesin ansiosta Fry uskoo lajin selviytyvän myös jatkossa.
Jaksot > 5. Kakapo

Toiseksiviimeinen jakso käynnistyy ilmakuvilla Uuden-Seelannin Etelä-Alpeilta, jotka olivat aiemmin kakapojen luontaista elinaluetta. Petoeläimet ja maorimetsästäjät ovat verottaneet lentokyvyttömien kakapojen kantaa niin, että jakson kuvauksen aikoihin niitä on jäljellä enää sata yksilöä. Pohjoissaarella Fry ja Carwardine kohtaavat Uuden-Seelannin muita harvinaisuuksia, kuten kiivejä ja wetoja. He käyvät myös tapaamassa ohjaaja Peter Jacksonia, joka tunnustaa pelkäävänsä kuollakseen wetoja. Don Merton vie Fryn and Carwardinen Chathamin saarelle, missä Mertonin uraauurtava suojelutyö on pelastanut chathaminsiepon sukupuutolta. Siepon pelastamiseen käytettyä menetelmää aiotaan soveltaa kakapojen pelastamiseen, ja Merton toivoo voivansa palauttaa kakapot Fiordlandissa sijaitsevaan laaksoon.
Invercargillista Fry ja Carwardine lentävät Codfishiin kakapojen suojelualueelle, jonne pääsy edellyttää karanteenin läpäisyä. Paikan päällä tutkijat ennakoivat kakapoille hyvää pesimäkautta, ja myöhemmin käy ilmi, että he osuivat oikeaan: pesintä on tuottanut kaikkiaan 34 munaa. Carwardine yrittää kuvata ihmisten kasvattamaa kesyä Sirocco-kakapoa, mutta Sirocco kiipeää Carwardinen niskaan ja yrittää paritella hänen kanssaan, Fryn suureksi huvitukseksi. Myöhemmin Carwardine saa harvinaisen tilaisuuden kuvata hautovaa kakaponaarasta pesällään. Fry puolestaan on syvästi vaikuttunut ihmisten ponnisteluista kakapon säilymiseksi.
Jaksot > 6. Sinivalas

Sarjan viimeisen jakson on alun alkujaan ollut tarkoitus kuvata kiinanjokidelfiiniä, mutta ohjelman kuvaamisen aikoihin on liian myöhäistä: kiinanjokidelfiini on julistettu sukupuuttoon kuolleeksi vuonna 2007, joten Carwardine ja Fry joutuvat tyytymään Carwardinen 20 vuotta aiemmin eläimestä saamiin valokuviin. Näin ollen Carwardine viekin Fryn Kalifornianlahdelle etsimään sinivalaita. Paikka on lukuisien valaslajien lisääntymisaluetta, ja siellä näkee varmasti ainakin harmaavalaita, jotka hakevat ihmisistä virikkeitä muutoin yksitoikkoiseen oleiluunsa lisääntymisalueella. Fry ja Carwardine pääsevätkin veneellään kosketusetäisyydelle valaista.
Carwardine vie Fryn sisämaahan katsomaan kalliomaalauksia, jotka esikolumbiaanisen kauden cochimí-sivilisaatio on jättänyt jälkeensä. Rannikolle palattuaan Carwardine ja Fry poikkeavat keräämään kalifornianmerileijonien jätöksiä tutkimustarkoituksiin. Eläinten ulosteen analysointi paljastaa, että tavallisesti sardiinia syövät kalifornianmerileijonat ovat siirtyneet syömään pohjalla eläviä kalalajeja, mikä voi olla oire ryöstökalastuksesta. Seuraavaksi juontajakaksikko liittyy paikallisen kauneuskuningatar-meribiologin seuraan valashaiden jäljityksessä.
Carwardine ja Fry etsivät useiden päivien ajan Horizon-aluksella sinivalaita. He kohtaavat ryhävalaita sekä ainoita ryöstökalastuksesta hyötyviä petoja,  Dosidicus gigas -jättiläiskalmareita. Koska sinivalaita ei löydy, Carwardine pyytää apuun lentäjän, jonka pienkoneen ansiosta sinivalaat lopulta löytyvätkin.
Rhino Rescue

Sarjan jatkoksi on tekeillä Rhino Rescue -niminen ohjelma, jossa seurataan neljän viimeisen zairenleveähuulisarvikuonon siirtoa Dvůr Královén eläintarhasta Tšekistä Ol Pejetan suojelualueelle Keniaan.
Aiheesta muualla

Last Chance to See BBC. BBC. Viitattu 10. marraskuuta 2010. (englanniksi)
Sirocco the kākāpō conservation superstar New Zealand Department of Conservation. Arkistoitu 21.11.2010. Viitattu 10. marraskuuta 2010. (englanniksi)
Kynnettömänmanaatin poikanen hoivapaikassa Brasiliassa.
Etelänleveähuulisarvikuono Nakuru-järvellä Keniassa.
Ai-ai on yöeläin
Komodonvaraani on maailman suurin liskolaji.
Kakapo on Uudessa-Seelannissa elävä lentokyvytön papukaijalaji.
Myös sinivalas, suurin maapallolla koskaan elänyt eläin, on uhanalainen.
S1mple

| s1mple |
| --- | --- |
 S1mple IEM Katowicen Majoreilla 2019.
Henkilötiedot
Koko nimi:  Oleksandr Olehovytš Kostyljev
Syntynyt: 2. lokakuuta 1997 (ikä 27) Kiova, Ukraina
Kansalaisuus:   Ukraina
Ammatti:  ammattipelaaja
Elektronisen urheilun pelaaja
Pelaajanimi:  s1mple
Aktiivisena:  2013–
Nyk. joukkue:  Team Falcons (laina)
Rooli:  tarkkuuskivääripelaaja
Peli:  Counter-Strike 2, Counter-Strike: Global Offensive
Mestaruudet:  StarSeries & i-League CS:GO Season 7  Intel Extreme Masters XIV - World Championship  BLAST Premier: Global Final 2020  Intel Extreme Masters XVI - Cologne  Intel Grand Slam Season 3  ESL Pro League Season 14  PGL Major Stockholm 2021  BLAST Premier: Fall Finals 2021  BLAST Premier: World Final 2021  BLAST Premier: Spring Finals 2022
Ammattilaisjoukkueet
 2013 – 2014 – LAN DODGERS  2014 – Courage Gaming  2014 – Hashtag  2014 – LAN DODGERS  2014 – Amazing Gaming  2014 – 2015 Hellraisers  2015 – dAT Team  2015 – FlipSid3 Tactics  2016 – Team Liquid  2016 – 2023 – Natus Vincere  2024 – Team Falcons (laina) 
Palkinnot
 Kolme ensimmäistä sijaa HLTV TOP 20 -arvioinnissa  21 MVP-palkintoa 
Oleksandr Olehovytš ”s1mple” Kostyljev (ukr. Олександр Олегович Костилєв; s. 2. lokakuuta 1997 Kiova, Ukraina) on ukrainalainen Counter-Strike 2 -ammattilainen. Hänen on edustanut syyskuusta 2024 Team Falconsia lainalla Natus Vincerestä. Kostyljev valittiin Counter-Strikeen keskittyneen HLTV-sivuston toimesta kaikkien aikojen parhaimmaksi Counter-Strike: Global Offensive -pelaajaksi lokakuussa 2023.
Kostyljev tunnetaan parhaiten urastaan Natus Vinceren riveissä, jossa hän pelasi aktiivisesti vuosina 2016–2023. NaVin riveissä s1mple saavutti merkittävimpänä PGL Major Stockholm 2021 -turnauksen voiton. Lokakuussa 2023 hänen uutisoitiin jäävän tauolle kilpapelaamisesta, minkä myötä hän ei päässyt osallistumaan ensimmäiseen Counter Strike 2 -turnaukseen. Kostyljev kertoi pitävänsä tarjoukset auki muille joukkueille. Lisäksi hän haluisi kokeilla roolinvaihdosta, sillä hänen mukaansa AWP-tarkkuuskivääri ei ole Global Offensiven veroinen Counter-Strike 2:ssa.
Kostyljeviä pidetään yhtenä kaikkien aikojen sekä Global Offensiven että myös uudemman Counter-Strike 2:n parhaista pelaajista ja jotkut pitävät häntä myös kiistatta parhaana. Hänet valittiin Global Offensivessa kolme kertaa maailman parhaimmaksi pelaajaksi ja hän voitti 21 MVP-palkintoa, joka on maailmanennätys. Syyskuussa 2021 Kostyljev ohitti miljoonan dollarin rajan pelaamisesta ansaitsemilla rahoillaan.
Ura > Uran alkuvuodet (2014–2015)

Kostyljev aloitti uransa LAN DODGERS -joukkueessa, mutta siirtyi pian Courage Gamingiin. Myöhemmin Kostyljev pelasi hetken Amazing Gamingissa, ja joukkue voitti yhden C-tason turnauksen SLTV ProSeries X. Amazing Gamingin jälkeen Kostyljev siirtyi Hellraisersiin ensin varajäsenenä mutta myöhemmin virallisesti. Siellä hän pääsi pelaamaan Kyrylo ”ANGE1” Karasovin, Mihail ”Dosia” Stoljarovin, Zmil ”kUcheR” Ahundovin ja Jehor ”markeloff” Markelovin kanssa, jota Kostyljev pitää idolinansa. Hellraisers sijoittui 4. sijalle merkittävästä DreamHack Winter 2014 -turnauksesta marraskuussa.
Tammikuussa Kostyljev tuli joukkueensa kanssa toiseksi FACEIT G2A.com I Europe -turnauksesta. Kostyljev erotettiin kuitenkin myöhemmin HellRaiserista samassa kuussa markeloffin kanssa. Kostyljev sai samoihin aikoihin ESL:n antaman pelikiellon. Tämän myötä hän ei saanut kilpailla merkittävissä ESL:n järjestämissä turnauksissa. Hän oli myös arvostellut saksalaisia striimeissään, joka osaltaan vaikutti erottamiseen HellRaiserista. Kostyljev liittyi nopeasti Flipsid3 Tactics -joukkueeseen ESL:n pelikiellosta huolimatta, mutta erosi joukkueesta vain kuusi kuukautta myöhemmin. Joukkue voitti yhden B-tason turnauksen huhtikuussa, joka oli CIS Championship Voronezh.
Ura > Counter-Strike 2, tauko ja siirto Team Falconsiin > 2022

NaVi pelasi BLAST Premier Spring Groupsit heikosti, vaikka se oli ylivoimainen ennakkosuosikki. Vaikeuksien jälkeen NaVi sai hopeaa Antwerpin Majoreista. Se ansaitsi tappiorahaa 140 000 euroa. Kostyljev saavutti erityisesti semifinaalissa ENCE eSportsia vastaan, jossa hänen keskiarvonsa 1,76 oli selvästi korkein.
Huhtikuussa brittiläispelaaja Owen ”smooya” Butterfield paljasti monien ammattipelaajien palkkoja, muun muassa Kostyljevin. Hän tienasi tällöin yli 50 000 dollaria kuukaudessa ollen maailman kärkipaikoilla bosnialaisen Nikola ”NiKo” Kovačin kanssa. Vuoden 2022 merkittävimmän voittonsa NaVi sai kesäkuussa BLAST Premier: Spring Finals -turnausta. Kostyljev valittiin turnauksen parhaaksi pelaajaksi. Hän sai puolivälierissä FaZea vastaan peräti 1,80 keskiarvon. Tällöin hän nousi myös 20 MVP-palkinnollaan tilastojen ensimmäiseksi.
Heinäkuussa NaVi sai toisen hopeansa FaZea vastaan IEM Colognen finaalissa. Kostyljev oli 1,25 keskiarvollaan ottelun kolmenneksi paras pelaaja Mathieu ”ZywOo” Herbautin ja Benjamin ”blameF” Bremerin. Kostyljev jäi pois BLAST Premier: Fall -turnauksen alkulohkosta vedoten henkilökohtaisiin syihin. Hänellä ei ollut tällöin pysyvää asuntoa Ukrainan sodan takia, minkä myötä hän joutui matkustamaan monissa eri maissa. Kostyljev solmi NaVin kanssa lokakuussa uuden kolmivuotisen jatkosopimuksen. NaVi sijoittui viidenneksi vuoden toisessa major-turnauksessa, IEM Rio Majorissa. Turnauksen jälkeen Viktor ”sdy” Orudžev erosi joukkueesta.
Marraskuussa Kostyljev nimitettiin vuosikymmenen Global Offensive -pelaajaksi. Joulukuussa Kostyljev sai toiminnastaan kritiikkiä. Hän kertoi ongelmien koskevan jotain joukkueensa pelaajista. Hänet valittiin maailman parhaaksi pelaajaksi toistamiseen putkeen.
Ura > Counter-Strike 2, tauko ja siirto Team Falconsiin > 2023

Counter-Strike-analyytikko Alex ”Mauisnake” Ellenberg arvioi vuoden 2023 alussa, että Kostyljev ei sijoittuisi samana vuonna maailman kolmen parhaan pelaajan joukkoon. Kostyljev voitti tammikuussa AWPer of the Year -palkinnon vuodelta 2022 HLTV CS:GO Awards -tapahtumassa.
NaVi sijoittui viimeisessä Counter-Strike: Global Offensiven major-turnauksessa sijalle 9–11. Kesä-heinäkuussa NaVin joukkueessa tapahtui suuria muutoksia, kun siitä poistuivat Denis ”electroNic” Šaripov, Andri ”npl” Kuh’arskyi ja Ilja ”Perfecto” Zalytski. NaVi pyrki siirtojen myötä aloittaa englannin käytön joukkueen pääkielenä. Syyskuussa Kostyljevin toiminta sai jälleen kritiikkiä. Lokakuun alussa NaVi tuli toiseksi ESL Pro League Season 18 -turnauksesta, jossa se hävisi finaalissa Mouzille.
Kostyljev ei osallistunut lokakuussa ensimmäiseen Counter-Strike 2 -turnaukseen, joka vaikutti merkittävästi NaVin suoritukseen. NaVi hävisi Fazelle ja sijoittui sijalle 9.–12. Kostyljev kritisoi paljon peliä sen julkaisun yhteydessä. Hänen mukaansa peli ei ollut kehittynyt yhtään sen beta-versiosta. Monet kyseenalaistivat Kostyljevin reaktion, mutta monet muut ammattilaispelaajat yhtyivät siihen. Hän ihmetteli erityisesti uusien savukranaattien toimintaa, ja hänen ensireaktiotaan peliin seurasi suoratoistona kymmeniä tuhansia katsojia.
Kostyljev kertoi jäävänsä tauolle kilpapelaamisesta lokakuussa 2023 ja lähti täten Natus Vincerestä. Hän kertoi pitävänsä ovet avoinna muille joukkueille. Kostyljevin mukaan hän halusi keskittää aikaansa yksityiselämänsä hoitamiseen. Korvaavaksi pelaajaksi NaViin hankittiin Ihor ”w0nderful” Ždanov. Natus Vinceren organisaation edustajat pitivät todennäköisenä, että Kostyljev palaisi takaisin ammattilaistason Counter-Strikeen vasta PGL Major Copenhagen 2024 -tapahtuman jälkeen.
Kostyljev valittiin vuoden seitsemänneksi parhaaksi pelaajaksi, joka katkaisi hänen viisi vuotta kestäneen putkensa ensimmäisellä tai toisella sijalla. Hänen keskivertonsa oli 1,18, ja hän ei saavuttanut yhtään mestaruusvoittoa vuonna 2023.
Ura > Counter-Strike 2, tauko ja siirto Team Falconsiin > 2024

Kostyljev siirtyi helmikuussa Team Falconsiin lainalla yhdeksi kuukaudeksi NaVilta. Hän osallistui joukkueen kanssa BLAST Premier: Spring Showdown 2024 -tapahtumaan. Joukkue tuli tapahtumassa sijalle 9.–16.
Kostyljev liittyi uudestaan lainalle Team Falconsiin syyskuussa. Hänen osallistui joukkueen kanssa Perfect World Shanghai Major 2024 -turnauksen karsintoihin, mutta joukkue putosi hävittyään GamerLegionia vastaan.
Ura Counter-Striken ulkopuolella

Kostyljev kertoi tammikuussa 2024 uudesta koulutusohjelmasta, jonka on tarkoitus opettaa elektronisen urheilun perusteita alkaville pelaajille. Lisäksi se tarjoaa erilaisia yhteisöturnauksia. Koulutusohjelma aloitti toimintansa huhtikuussa, ja s1mplen veli on osallisena valmennuksessa.
Kostyljev julkaisi hip hop -kappaleen ”Esports” heinäkuussa 2022 veljensä kanssa. Kappale on saatavilla muun muassa Spotifyssä, Apple Musicissa ja Youtubessa.
Yksityiselämä

Kostyljevillä on vanhempi veli, joka on töissä sushiravintolassa. Hänen äitinsä on Anželika Kostyljeva ja isä Oleh Kostyljev. Kostyljevin vanhemmat ovat kannustavia hänen eSports-urallaan, ja heidät on nähty katsomassa majoreita. Kostyljevin sukunimi on venäläistä alkuperää.
Kostyljevin ensimmäinen kosketus videopelimaailmaan oli, kun hän tutustui nelivuotiaana Counter-Strikeen veljensä kautta. Kostyljev kasvoi pelaamalla FPS-pelejä, myös Counter-Strike 1.6 -peliä, jota hän pelasi naapurinsa kanssa teinivuosiensa aikana. Kaksikko osallistui useisiin LAN-turnauksiin yhdessä. Kostyljev pelasi paljon myös FIFA-pelisarjaa konsolilla.
Counter-Strike: Global Offensiven julkaisu vuonna 2012 rohkaisi Kostyljeviä ammattimaiseksi ja hän pelasi peliä aktiivisesti ennen ammattiuraansa. Kostyljevilla ei ollut kouluongelmia ja hän sai hyviä arvosanoja.
Kostyljev uudisti hammaskalustonsa syyskuussa 2022, mitä hän oli odottanut 24 vuotta. Hampaat maksoivat 2 500 euroa kappaleelta.
S1mple oli tienannut kesäkuuhun 2023 mennessä pelaamisesta 1,7 miljoonaa dollaria, ja hän on maailman kuudenneksi eniten tienannut Counter-Strike: Global Offensive -pelaaja.
S1mple ja Ukrainan sota

Kostyljevin mukaan Venäjän hyökkäys Ukrainaan vaikutti merkittävästi Navin suoritukseen helmikuun 2022 BLAST Premier World -finaalissa. Hän kertoi lehdistöhaastattelussa: ”Uskon edelleen, että sodan takia joukkueemme vain kaatui. Se johtui vain sodasta”. Hyökkäyksen tapahtuessa Kostyljevin perhe ja ystävät olivat Kiovassa, johon Venäjä hyökkäsi ensimmäisenä. Muun muassa Gabriel ”FalleN” Toledo osoitti Kostyljeville tukensa sodan takia.
Kun hyökkäys tapahtui, NaVi oli valmistautumassa IEM Katowicen pudotuspeleihin. Kostyljev piti tilaisuudessa puheen, jossa hän korosti ystävyyssuhteitaan ukrainalaisiin, venäläisiin ja yhdysvaltalaisiin pelaajiin. Lisäksi hän kertoi joukkueensa haluavan rauhaa Ukrainalle ja maailmalle.
Kostyljev lahjoitti helmikuussa 2022 Ukrainan armeijalle 33 000 Yhdysvaltain dollaria. Lisäksi hän lahjoitti marraskuussa ukrainalaiselle United24-hyväntekeväisyysjärjestölle satatuhatta dollaria ambulanssin ostamista varten.
Aiheesta muualla

Kuvia tai muita tiedostoja aiheesta s1mple Wikimedia Commonsissa
s1mple Instagramissa
s1mple Twitchissä
| --- | --- |
Pääsarja:  Counter-Strike  Condition Zero Deleted Scenes  Source  Global Offensive  Counter-Strike 2 
Spin-off-sarja:  Neo  Online  Nexon: Zombies  Online 2 
Kilpapelaaminen:  Counter-Striken major-turnaukset  Intel Extreme Masters 
Huomattavia pelaajia:  coldzera  dev1ce  donk  flusha  GeT_RiGhT  GuardiaN  kennyS  olofmeister  s1mple  shox  ZywOo 
Huomattavia joukkueita:  Astralis  Cloud9  ENCE  FaZe Clan  Fnatic  G2 Esports  Heroic  Mouz  Natus Vincere  Ninjas in Pyjamas  Virtus.pro  Team Spirit  Vitality 
Katso myös:  Valve Corporation  HLTV  Gearbox Software  Ritual Entertainment  Turtle Rock Studios  Hidden Path Entertainment  Steam  GoldSrc  Source 
s1mple vuonna 2019
NaVi lavalla vuonna 2019. Kuvassa s1mple edustalla.
S1mple antaa haastattelua IEM Katowice -tapahtumassa vuonna 2019.